OpenLLM-France/wikimedia huggingface dataset:
# Doble vida

Doble vida (títol original en francès: À double tour, i en italià: A doppia mandata) és una pel·lícula francoitaliana dirigida per Claude Chabrol, estrenada el 1959. Ha estat doblada al català.

## Argument

La família Marcoux presumeix de la conveniència i dels valors burgesos, però les coses es tornen menys senzilles quan Henri Marcoux agafa de mestra Leda Mortoni, arribada fa poc a la casa veïna, i un amic d'aquesta, Laszlo Kovacs, es fa amic de la noia Marcoux. Laszlo multiplica les provocacions i incita Henri a deixar la seva dona. El fill Marcoux, que és molt de la seva mare, suporta cada vegada menys la situació.

## Repartiment

* Jean-Paul Belmondo: Laszlo Kovacs
* Madeleine Robinson: Thérèse Marcoux
* Jacques Dacqmine: Henri Marcoux, el marit de Thérèse
* André Jocelyn: Richard Marcoux, el fill
* Antonella Lualdi: Leda Mortoni, la veïna dels Marcoux, amant d'Henri
* Jeanne Valérie: Elisabeth Marcoux, la filla
* Bernadette Lafont: Julie, la minyona
* Laszlo Szabo: Vlado, l'amic de Kovacs
* Mario David: Roger Tarta, el lleter
* André Dino: el comissari de policia
* Raymond Pélissier: el jardiner
* Claude Chabrol: un vianant
* Els habitants d'Ais de Provença

## Crítiques

"Sobre un guió molt quotidià, i malgrat un diàleg sovint proper a la vulgaritat, Chabrol fa una pel·lícula formalment molt brillant, fent servir la seva càmera amb una agilitat una mica afectada, i matisant colors admirables. La interpretació de Magdalena Robinson arriba a fer-ne un personatge a la vegada llastimós i odiós; els altres actors formen un equip homogeni i ben dirigit. Però, sembla que aquesta pel·lícula no sigui més que una petxina buida, l'únic interès que hauria pogut tenir la pel·lícula, el suspens policíac, ha estat substituït per l'estudi psicològic d'un medi mirat només per un ull exagerat i parcial, en un món que no desemboca més que en falsos valors."

## Premis

* Copa Volpi a la millor actriu per a Madeleine Robinson al Festival Internacional de Cinema de Venècia 1959

## Referències

* ↑ «Doble vida». Ésadir.cat. [Consulta: 31 gener 2023].
* ↑ «Web of Passion». NYTimes.com. [Consulta: 31 gener 2023].
* ↑ Répertoire general des films 1960, edició Penser-Vrai
# Vougrey

Vougrey és un municipi francès situat al departament de l'Aube i a la regió del Gran Est. L'any 2007 tenia 55 habitants.

## Demografia
### Població

El 2007 la població de fet de Vougrey era de 55 persones. Hi havia 21 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 18 eren l'habitatge principal de la família, 4 eren segones residències i 3 estaven desocupats. Tots els 25 habitatges eren cases. Dels 18 habitatges principals, 16 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 1 tenia dues cambres, 1 en tenia tres, 5 en tenien quatre i 11 en tenien cinc o més. 14 habitatges disposaven pel capbaix d'una plaça de pàrquing. A 3 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vougrey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 4 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 36 persones, 27 eren actives i 9 eren inactives. De les 27 persones actives 26 estaven ocupades (13 homes i 13 dones) i 1 aturada (1 home). De les 9 persones inactives 3 estaven jubilades, 5 estaven estudiant i 1 estava classificada com a «altres inactius».

### Activitats econòmiques

L'any 2000 a Vougrey hi havia 3 explotacions agrícoles que ocupaven un total de 627 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Vougrey a l'INSEE.
* Évolution et structure de la population Fitxa amb el detall de dades de Vougrey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Paris (Maine)

Paris és un poble i seu del Comtat d'Oxford (Maine) dels Estats Units d'Amèrica.

## Demografia

Segons el cens dels Estats Units del 2000 Paris tenia 4.793 habitants, 1.975 habitatges, i 1.238 famílies. La densitat de població era de 45,4 habitants/km².
Dels 1.975 habitatges en un 27,7% hi vivien nens de menys de 18 anys, en un 48,8% hi vivien parelles casades, en un 9,9% dones solteres, i en un 37,3% no eren unitats familiars. En el 30,3% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,7% tenia menys de 18 anys, un 7,9% entre 18 i 24, un 27,5% entre 25 i 44, un 23% de 45 a 60 i un 19,9% 65 anys o més.
L'edat mediana era de 40 anys. Per cada 100 dones de 18 o més anys hi havia 89,4 homes.
La renda mediana per habitatge era de 33.625 $ i la renda mediana per família de 43.166 $. Els homes tenien una renda mediana de 28.235 $ mentre que les dones 20.764 $. La renda per capita de la població era de 16.441 $. Entorn del 4,9% de les famílies i el 10,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paris». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 d’agost 2010].
* ↑ «Geographic Comparison Table- Paris». American Fact Finder. Oficina del Cens dels Estats Units, 12-01-2010.
Viccionari
# Ust-Liuga

Ust-Liuga (en rus: Усть-Люга) és un poble (un possiólok) de l'óblast de Kírov, a Rússia, segons el cens del 2010 tenia 1.111. Pertany al districte (raion) de Viàtskie Poliani.

## Referències

* ↑ «Varmino» (en anglès). GeoNames.
* ↑ «Схема территориального планирования Вятскополянского района Кировской области». Официальный сайт администрации Вятскополянского района.
# Un mos exquisit

Un mos exquisit (títol original en danès, Smagen af sult) és un llargmetratge danès del 2021 dirigit per Christoffer Boe protagonitzat per Nikolaj Coster-Waldau i Katrine Greis-Rosenthal. S'ha doblat al català.

## Sinopsi

En Carsten (Nikolaj Coster-Waldau) coneix la Maggi (Katrine Greis-Rosenthal), s'enamoren, formen una família i treballen de valent al seu restaurant amb l'objectiu d'aconseguir una estrella Michelin. La nit que el revisor de la guia gastronòmica arriba al restaurant, en Carsten troba una carta que diu que la seva dona estima una altra persona.
La pel·lícula tracta sobre la col·lisió d'ambicions professionals amb la família.

## Repartiment

* Katrine Greis-Rosenthal: Maggi
* Nikolaj Coster-Waldau: Carsten
* Charlie Gustafsson: Frederik
* Nicolas Bro: Torben
* Flora Augusta: Chloe
* August Christian Høyer-Kruse Vinkel: August
* Maj-Britt Mathiesen: Pia
* Dag Malmberg: Stellan
* Rasmus Hammerich: Frank
* Sarah-Sofie Boussnina: Alexandra
* Louise Skov: Malou
* Sofie Torp: professora

## Referències

* ↑ «Un mos exquisit». Goita què fan, ara!. [Consulta: 22 febrer 2023].
* ↑ , <https://www.dr.dk/nyheder/kultur/film/mumsfilibaba-ny-film-er-saa-intens-jeg-helt-glemmer-traekke-vejret>
# Uratman

Uratman (en rus: Уратман) és un volcà somma situat a l'extrem nord de l'illa Simuixir, a les illes Kurils, Rússia. El cim de volcà corona a 678 msnm. Del volcà destaca una caldera del Plistocè de 7,5 quilòmetres d'amplada que conté un con d'andesita de l'holocè. Les parets de la caldera s'eleven 450 metres per sobre la badia de Brouton, de 250 metres de profunditat, i que en forma de mitja lluna omple la meitat NW de la caldera. Un estret canal d'aigua al nord de la caldera proporciona accés al mar.

## Referències

* ↑ «Global Volcanism Program | Uratman» (en anglès). [Consulta: 6 novembre 2021].
# V Concili de Toledo

El cinquè Concili de Toledo fou una reunió general dels bisbes de les províncies del Regne de Toledo celebrada el 636. Va ser el primer concili del rei Khíntila i es va celebrar a la Basílica de Santa Leocàdia.
El Concili va prendre diverses decisions a través de l'aprovació de nou decrets. El primer fixa l'establiment de tres dies de lletanies des del 13 al 15 de desembre de cada any. El segon actualitza el decret sobre la indemnitat dels reis i la conveniència d'estimar els fills. El tercer, quart i cinquè indiquen que s'excomunicarà al que intenti ser rei sense ser noble, al que s'aventuri a assenyalar una data de defunció de rei o el qui el maleeixi. El sisè estableix un tracte de favor als fidels al rei. El setè indica que a tots els concilis d'Espanya s'haurà de llegir un decret del Concili IV de Toledo sobre la seguretat de la vida dels reis. El vuitè estableix que el rei pot perdonar tothom. Finalment, el novè simplement dona força als anteriors amb la firma dels 24 bisbes presents.

## Referències

* 1 2 Pons Augustin Alletz. Diccionario portatil de los concilios. Por D. Joachin Ibarra, impresor de Cámara de S. M. a costa de la Real Compañía de Impresores y Libreros del Reyno, 1782, p. 462–.
# Dorotej

Dorotej (Доротеј) és una pel·lícula iugoslava del 1981 dirigida per Zdravko Velimirović l'acció de la qual se situa a la Sèrbia medieval, a principis del segle xiv. Algunes de les escenes de la pel·lícula es van rodar sobre les restes de les fortaleses medievals, com ara Maglič i Belgrad.

## Argument

Sèrbia el 1308. El doctor Dorotej vs al monestir per tractar l'antic abat. El monjo Nicanor es prepara per fer-se càrrec del seu càrrec al monestir, de manera que la seva desconfiança en Dorotej es converteix en un conflicte obert quan l'abat es recupera. Es va estendre entre la gent que Dorotej feia miracles. L'administrador de la parròquia de Lauš convida a Dorotej a curar-lo d'una ferida mal curada. El capità de l'exèrcit Dadar s'imposa a la mestressa Jelena, la dona de Lauš, amb l'esperança que Lauš mori i que ell se'n faci càrrec. Jelena s'acosta a Dorotej, que tracta les persones no per la seva importància, sinó pel seu patiment. Naturalment, es desenvolupa una connexió espiritual entre tots dos, que es converteix en amor. Aleshores es desperten les fosques forces del mal. L'última oportunitat de Nicanor i Dadara per guanyar el poder s'escapa. En el món del qual són representants, no hi ha lloc per a la humanitat i l'amor.

## Repartiment

| Actor | Paper |
| Gojko Šantić | Dorotej |
| Gorica Popović | Jelena |
| Velimir Bata Živojinović | Dadara |
| Darko Damevski | Laush |
| Veljko Mandić | Nicanor |
| Meto Jovanovski | Dimitrije |
| Dragomir Felba | Abat |
| Jordancho Chevrevski | Matías |
| Dobrica Jovanović | Un palpador |
| Boro Begović | Bogdan |
| Melihate Verses | |
| Marin Babić | |
| Ljubomir Ćipranić | |
| Ivan Jonas | |
| Miloš Kandić | |
| Radoslav Kojčinović | |
| Ljuba Kovačević | |
| Peter Lupa | |
| Danica Maksimović | |
| Vojislav Mićović | |
| Hazir Muftari | |
| Jovan Nikčević | |
| Bogoljub Novaković | |
| Isa Kosja | |
| Ljiljana Sedlar | |
| Dragan Vojnović | |
| Vojkan Pavlović | |

## Curiositats

Dorotej és una de les poques pel·lícules sobre l'Edat Mitjana sèrbia que no idealitza aquella època, sinó que la representa de manera realista, mostrant la condició de la capa més àmplia de la població d'aquella època, que a causa de la manca de la medicina i la ciència modernes, patien diverses malalties i vivien en condicions de vida difícils.

## Referències

* ↑ «Доротеј - филм, In memoriam Добрило Ненадић». РТС, 18. 8. 2019. [Consulta: 15. 4. 2020].
* ↑ Четири деценије филма „Доротеј” („Политика”, 15. април 2022)
# Barranc del Toscar

El barranc del Toscar, és un barranc de l'antic terme de Sapeira, actualment inclòs en el terme municipal de Tremp, al Pallars Jussà. És afluent de la Noguera Ribagorçana.
Es forma a 1.485 m. alt., al Cingle de la Cova Negra, al vessant nord del cim d'Espills, des d'on davalla cap al nord-oest per abocar-se en el barranc d'Escarlà al sud de la Solana del Corral de Cocurrell.

## Enllaços externs

* Institut Cartogràfic de Catalunya
# Doroteu (metge segle V)

Doroteu (en llatí Dorotheus, en grec Δωπόθεος) fou un metge grec de religió cristiana que va viure al segle v.
Va presentar a Isidor de Pelúsion la qüestió de per què els sers immaterials no podien ser objecte de pecat o corrupció com els sers corporis. La resposta li fou donada en una carta que es conserva. (Isidorus Pelusiotes, Epist. 5.191, ed. Paris, 1638).

## Referències

* ↑ 2.Dorotheus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1069
# Neu Zauche

Neu Zauche (baix sòrab: Nowa Niwa) és un municipi alemany que pertany a l'estat de Brandenburg. Forma part de l'Amt Lieberose/Oberspreewald. Està situada entre els municipis de Lübben (Spreewald) i Lieberose. Comprèn els llogarets de Briesensee (Brjazyna nad jazorom) i Caminchen (Kamjenki)

## Evolució demogràfica

| Any | Població |
| 1875 | 1 720 |
| 1890 | 1 714 |
| 1910 | 1 749 |
| 1925 | 1 649 |
| 1933 | 1 598 |
| 1939 | 1 510 |
| 1946 | 2 201 |
| 1950 | 1 999 |
| 1964 | 1 628 |
| 1971 | 1 551 |
| Any | Població |
| 1981 | 1 410 |
| 1985 | 1 339 |
| 1989 | 1 394 |
| 1990 | 1 392 |
| 1991 | 1 368 |
| 1992 | 1 355 |
| 1993 | 1 341 |
| 1994 | 1 349 |
| 1995 | 1 332 |
| 1996 | 1 329 |
| Any | Població |
| 1997 | 1 341 |
| 1998 | 1 319 |
| 1999 | 1 323 |
| 2000 | 1 293 |
| 2001 | 1 285 |
| 2002 | 1 283 |
| 2003 | 1 270 |
| 2004 | 1 257 |
| 2005 | 1 257 |
| 2006 | 1 244 |
| Any | Població |
| 2007 | 1 233 |
| 2008 | 1 228 |
| 2009 | 1 203 |
| 2010 | 1 160 |
| 2011 | 1 142 |
| 2012 | 1 125 |
| 2013 | 1 128 |
| 2014 | 1 126 |
| 2015 | 1 119 |
| 2016 | 1 111 |

## Personatges il·lustres

* Měto Pernak, un dels actuals dirigents de Maćica Serbska

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Biblioteca Central d'Igualada

La Biblioteca Central d'Igualada és una biblioteca pública de la ciutat d'Igualada (Anoia), inaugurada el 14 de maig de 1999, ubicada a l'antiga fàbrica tèxtil de Cal Font. Forma part de la Xarxa de Biblioteques Municipals de la Diputació de Barcelona i és la cap de zona de les biblioteques de l'Anoia, que són actualment: el Bruc, Piera, Santa Margarida de Montbui, Vilanova del Camí, Masquefa, Capellades, el bibliobús Montserrat i el biblio@ccés dels Hostalets de Pierola.
La Biblioteca disposa dels fons de les biblioteques que fins llavors havien contribuït al servei de la lectura de la ciutat: la Biblioteca de la Fundació la Caixa (1927), amb una important col·lecció local i hemeroteca; la Biblioteca de la Cooperativa (1930), amb un fons interessant de tema social, la Sala de Lectura Sant Jordi (1978), especialitzada en llibres infantils i juvenils i una part important del fons tècnic i especialitzat de la Biblioteca Joan Serra i Constansó.
També conserva bona part del fons bibliogràfic del Centre d'Estudis Comarcals d'Igualada des que es va signar un conveni l'any 2001. També formen part del seu fons els importants donatius del filòleg Emili Vallès, l'historiador Joan Mercader, el poeta Josep Romeu i Figueras i el filòleg Antoni Badia i Margarit, entre d'altres. La Biblioteca Central d'Igualada s'ha convertit d'aquesta manera en la dipositària d'una destacada col·lecció de volums sobre cultura catalana dels segles XIX i XX.

## Referències

* ↑ Miret Solé, Maria Teresa. Una aportació a la lectura pública del segle xx. Les biblioteques de "la Caixa" (1923-1993). Barcelona: Pagès ; Diputació de Barcelona, 2010. ISBN 9788497798907.
* ↑ Ferreres, Pere; Guerrero, Alba. Vint-i-cinc biblioteques de la província de Barcelona. Barcelona: Diputació de Barcelona, Xarxa de Municipis, 2008, p. 142-155. ISBN 9788498032857.

## Enllaços externs

* Biblioteca Central d'Igualada - Lloc web oficial
# Comtat de Jutlàndia Septentrional

El Comtat de Jutlàndia Septentrional (danès Nordjyllands Amt) fou un comtat (amt) situat a la part septentrional de la península de Jutlàndia i de l'illa de Vendsyssel-Thy, al nord de Dinamarca. Era el comtat més gran de Dinamarca, però amb la població relativa més baixa. La capital del comtat era Aalborg, la quarta ciutat més gran del país. La divisió en comtats va deixar d'existir l'1 de gener del 2007, quan una reforma municipal va substituir els comtats per divisions més grans, les regions, aquest comtat va ser integrat a la Regió de Nordjylland

## Antics municipis (1970-2006)

Era format pels antics municipis de:
| Municipi d'Arden|Arden Brovst Brønderslev Dronninglund Farsø Fjerritslev Frederikshavn Hadsund Hals Hirtshals Hjørring Hobro Læsø Løgstør | Løkken-Vrå Nibe Nørager Pandrup Sejlflod Sindal Skagen Skørping Støvring Sæby Aabybro Aalborg Aars |

## Referències

* ↑ «Nordjyllands amt» (en suec). ne.se. [Consulta: 13 juny 2020].
# Nota bene

Nota Bene és una locució llatina que significa "nota bé", en el sentit de "vigila", "vés amb compte", "fixa't-hi". És freqüent en els llibres per ressaltar algun punt. Apareix normalment abreviat com a N.B.
Gramaticalment, està formada amb l'imperatiu de noto (nota) i l'adverbi bene (bé).

## Referències

* ↑ «nota bene | enciclopèdia.cat». [Consulta: 24 setembre 2020].
# Casa de Queràs II

Casa de Queràs II és una obra al terme municipal de Cervera (Segarra) protegida com a Bé Cultural d'Interès Local.

## Descripció

Edifici de planta baixa i primer pis, sense golfa. La planta té unes dimensions de 15 x 17 m, amb una construcció annexa circular que podria fer les funcions de cup de vi. L'aparell constructiu és a base de filades més o menys regulars de pedra calerenca del país.
(Text procedent del POUM)

## Referències

* 1 2 «Casa de Queràs II». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Truro

«Truro» té aquests significats:
* Truro (Cornualla), ciutat britànica, capital de Cornualla.
* Truro (Massachusetts), població dels Estats Units a l'estat de Massachusetts.
* Truro (Iowa), població dels Estats Units a l'estat d'Iowa.
# Weeping Water

Weeping Water és una població dels Estats Units a l'estat de Nebraska. Segons el cens del 2000 tenia 1.103 habitants.

## Demografia

Segons el cens del 2000, Weeping Water tenia 1.103 habitants, 434 habitatges, i 293 famílies. La densitat de població era de 483,9 habitants per km².
Dels 434 habitatges en un 34,1% hi vivien nens de menys de 18 anys, en un 56,7% hi vivien parelles casades, en un 7,4% dones solteres, i en un 32,3% no eren unitats familiars. En el 29,3% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,5% tenia menys de 18 anys, un 8,8% entre 18 i 24, un 26,8% entre 25 i 44, un 21,8% de 45 a 60 i un 15,1% 65 anys o més.
L'edat mediana era de 37 anys. Per cada 100 dones de 18 o més anys hi havia 90,9 homes.
La renda mediana per habitatge era de 42.692 $ i la renda mediana per família de 51.250 $. Els homes tenien una renda mediana de 37.656 $ mentre que les dones 21.354 $. La renda per capita de la població era de 18.674 $. Aproximadament el 5,1% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Weeping Water». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Weeping Water». American Fact Finder. Oficina del Cens dels Estats Units, 12-01-2010.
# Ibn Abi l-Awdja

Abd-al-Karim ibn Abi-l-Awja fou un heretge de Bàssora, criptomaniqueu.
Expulsat de Bàssora va anar a viure a Kufa on fou executat més tard pel governador Muhàmmad ibn Sulayman vers el 772.

## Referències

* Vajda, G. "Ibn Abi ’l-ʿAwd̲j̲aʾ" Encyclopaedia of Islam, segona edició. Brill Online, 2012. 6 de maig del 2012